P6_TA(2005)0091

Postopkovne pravice v kazenskih postopkih *

Zakonodajna resolucija Evropskega parlamenta o predlogu Okvirnega sklepa Sveta o nekaterih postopkovnih pravicah v kazenskih postopkih na celotnem območju Evropske unije (KOM(2004)0328 — C6-0071/2004 — 2004/0113(CNS))

(Postopek posvetovanja)

Evropski parlament,

- ob upoštevanju predloga Komisije (KOM(2004)0328) [1],

- ob upoštevanju člena 31(1)(c) Pogodbe EU,

- ob upoštevanju člena 39(1) Pogodbe EU, v skladu s katerim se je Svet posvetoval s Parlamentom (C6-0071/2004),

- ob upoštevanju členov 93 in 51 svojega Poslovnika,

- ob upoštevanju poročila Odbora za državljanske svoboščine, pravosodje in notranje zadeve ter mnenja Odbora za pravne zadeve (A6-0064/2005),

1. odobri predlog Komisije, kakor je bil spremenjen;

2. poziva Komisijo, da ustrezno spremeni svoj predlog v skladu s členom 250(2) Pogodbe ES;

3. poziva Svet, da obvesti Parlament, ali ima namen odstopiti od besedila, ki ga je odobril Parlament;

4. naroči svojemu predsedniku, naj to stališče posreduje Svetu in Komisiji.

BESEDILO, KI GA PREDLAGA KOMISIJA | SPREMEMBE PARLAMENTA |

Sprememba 1

Celotno besedilo

| Besede "takoj, ko je mogoče" se nadomesti z "brez nepotrebnega odlašanja". (Ta sprememba se uporablja v celotnem besedilu.) |

Sprememba 2

Uvodna izjava 5a (novo)

| (5a) Pravice, določene v EKČP, je treba obravnavati kot najnižje standarde, v skladu s katerimi morajo države ravnati v vsakem primeru, prav tako kot morajo ravnati v skladu s sodno prakso Evropskega sodišča za človekove pravice. |

Sprememba 3

Uvodna izjava 7

(7) Načelo medsebojnega priznavanja temelji na visoki stopnji zaupanja med državami članicami. Z namenom, da bi to zaupanje še okrepili, omenjeni okvirni sklep predpisuje določene zaščitne ukrepe, ki bodo ščitili temeljne pravice. Ti zaščitni ukrepi odražajo tradicije držav članic na področju upoštevanja določb EKČP. | (7) Načelo medsebojnega priznavanja temelji na visoki stopnji zaupanja med državami članicami. Z namenom, da bi to zaupanje še okrepili, omenjeni okvirni sklep predpisuje določene zaščitne ukrepe, ki bodo ščitili temeljne pravice. Ti zaščitni ukrepi odražajo tradicije držav članic na področju upoštevanja določb EKČP in Listine o temeljnih pravicah Evropske unije. |

Sprememba 51

Uvodna izjava 8

(8) Predlagane določbe nimajo namena vplivati na specifične ukrepe, ki so na področju boja proti določenim resnim in kompleksnim oblikam kriminala, točneje terorizma, v veljavi v okviru nacionalnih zakonodaj. | (8) Predlagane določbe nimajo namena vplivati na specifične ukrepe, ki so na področju boja proti določenim resnim in kompleksnim oblikam kriminala, točneje terorizma, v veljavi v okviru nacionalnih zakonodaj. Vsi ukrepi morajo biti v skladu z EKČP in Listino o temeljnih pravicah Evropske unije. |

Sprememba 5

Uvodna izjava 10

(10) Pet področij je bilo označenih kot primernih za takojšnjo uvedbo omenjenih skupnih standardov. Ta področja so: pravica do pravnega zastopstva, pravica do tolmača in prevajalca, pravica do posebnega obravnavanja tistih oseb, ki brez le-te ne bi mogle sodelovati pri obravnavi oziroma postopku, konzularna pomoč tujcem, ki jim je bila odvzeta prostost, pisno obveščanje osumljencev in obdolžencev o njihovih pravicah. | (10) Zaradi spodbujanja medsebojnega zaupanja med državami članicami bi bilo treba določiti zaščitne ukrepe, ki bodo ščitili temeljne pravice ne le osumljencev, ampak tudi žrtev in prič kaznivih dejanj. Vendar pa se ta okvirni sklep osredotoča na varovanje pravic osumljencev. Pet področij je bilo označenih kot primernih za takojšnjo uvedbo omenjenih skupnih standardov. Ta področja so: pravica do pravnega zastopstva, pravica do tolmača in prevajalca, pravica do posebnega obravnavanja tistih oseb, ki brez le-te ne bi mogle sodelovati pri obravnavi oziroma postopku, konzularna pomoč tujcem, ki jim je bila odvzeta prostost, pisno obveščanje osumljencev in obdolžencev o njihovih pravicah. |

Sprememba 6

Uvodna izjava 10a (novo)

| (10a) Ta okvirni sklep je treba ovrednotiti v roku dveh let po začetku veljavnosti na podlagi pridobljenih izkušenj. Če je to primerno, ga je treba spremeniti, da se izboljša zaščitne ukrepe, kot so določeni. |

Sprememba 8

Uvodna izjava 16

(16) Pravica do konzularne pomoči temelji na določbi člena 36 Dunajske konvencije o konzularnih odnosih iz leta 1963, ki pravi, da imajo vsi državljani držav podpisnic pravico do stika s svojim nacionalnim zastopstvom. Določbe tega okvirnega sklepa prenašajo pravico z države na državljana Evrope. Krepijo preglednost in s tem učinkovitost te pravice. V skladu s tem bo z dolgoročnim oblikovanjem območja svobode, varnosti in pravice, kjer bo zaupanje vzajemno med vsemi državami članicami, zmanjšana in na koncu povsem odpravljena potreba po konzularni pomoči. | (16) Pravica do konzularne pomoči temelji na določbi člena 36 Dunajske konvencije o konzularnih odnosih iz leta 1963, ki pravi, da imajo vsi državljani držav podpisnic pravico do stika s svojim nacionalnim zastopstvom. Določbe tega okvirnega sklepa prenašajo pravico z države na državljana Evrope. Krepijo preglednost in s tem učinkovitost te pravice. |

Sprememba 9

Uvodna izjava 17

(17) Pisno obveščanje osumljencev in obdolžencev o njihovih temeljnih pravicah je ukrep, ki omogoča pošten postopek in v določeni meri zagotavlja, da je vsak, ki je osumljen ali obdolžen kaznivega dejanja, seznanjen s svojimi pravicami. V primeru, da osumljenci in obdolženci z njimi niso seznanjeni, je za njih veliko težje sklicevati se nanje. Pisno obveščanje osumljencev o njihovih pravicah s preprostim "obvestilom o pravicah" bo ta problem odpravilo. | (17) Pisno obveščanje osumljencev in obdolžencev o njihovih temeljnih pravicah je ukrep, ki omogoča pošten postopek in v določeni meri zagotavlja, da je vsak, ki je osumljen ali obdolžen kaznivega dejanja, seznanjen s svojimi pravicami. V primeru, da osumljenci in obdolženci z njimi niso seznanjeni, je za njih veliko težje sklicevati se nanje. Pisno obveščanje osumljencev o njihovih pravicah s preprostim "obvestilom o pravicah" bo ta problem odpravilo. Osumljenci, ki so slepi ali slabovidni ali imajo motnje branja, morajo biti ustrezno obveščeni o svojih temeljnih pravicah. |

Sprememba 10

Uvodna izjava 18

(18) Za oceno učinkovitosti tega okvirnega sklepa je potrebno razviti določen mehanizem. Države članice bodo v ta namen zbirale in shranjevale informacije za namene vrednotenja in spremljanja. Zbrane informacije bo Komisija uporabila za izdelavo poročil, ki bodo namenjena splošni uporabi. To bo povečalo medsebojno zaupanje, saj bo vsaka država članica vedela, da se postopki v drugih državah članicah izvajajo skladno s pravico do poštenega postopka. | (18) Za oceno učinkovitosti tega okvirnega sklepa je potrebno razviti določen mehanizem. Države članice bodo v ta namen zbirale in shranjevale informacije, vključno z informacijami nevladnih organizacij, medvladnih organizacij in poklicnih združenj odvetnikov, tolmačev in prevajalcev, za namene vrednotenja in spremljanja. Zbrane informacije bo Komisija uporabila za izdelavo poročil, ki bodo namenjena splošni uporabi. To bo povečalo medsebojno zaupanje, saj bo vsaka država članica vedela, da se postopki v drugih državah članicah izvajajo skladno s pravico do poštenega postopka. |

Sprememba 11

Člen 1, odstavek 1, pododstavek 2

Taki postopki so v nadaljevanju označeni kot "kazenski postopki". | črtano |

Sprememba 12

Člen 1, odstavek 2

2. Te pravice se nanašajo na vsako osebo, ki je bila osumljena storitve kaznivega dejanja ("osumljenec"), od trenutka, ko so jo o tem obvestili pristojni organi države članice, pa do končne sodbe. | 2. Te pravice se bodo nanašale na vsako osebo, ki je bila osumljena storitve kaznivega dejanja ("osumljenec"), ali na zastopnika pravne osebe, če je osumljena pravna oseba, od trenutka, ko so k njej pristopili pristojni organi države članice, pa do končne sodbe, vključno z izrekanjem kazni in razrešitvijo pritožb. |

Sprememba 13

Člen 1a (novo)

| Člen 1a Opredelitve pojmov Za potrebe tega okvirnega sklepa se uporabljajo naslednje opredelitve pojmov: (a)"pravna pomoč" pomeni:pomoč zagovornika ali druge osebe, ki je za to primerno usposobljena, osumljencu pred in med policijskim zaslišanjem v zvezi s kaznivim dejanjem, za katerega je ta oseba osumljena;pomoč in zastopstvo osumljenca s strani zagovornika ali druge osebe, ki je za to primerno usposobljena, v celotnem kazenskem postopku;(b)"kazenski postopki" pomenijo:(i)postopke za ugotavljanje krivde ali nedolžnosti osumljenca ali za izrekanje kazni tej osebi;(ii)pritožbo na postopke iz prve alinee; ali(iii)postopke upravnih organov za dejanja, ki so kazniva po zakonodaji države članice in kadar se lahko na podlagi odločitve uvede postopek pred sodiščem, pristojnim zlasti za kazenske zadeve;(c)"osebe, za katere je odgovoren" pomenijo:osebe, ki v skladu z zakoni države članice živijo v registrirani ali na drugačen način zakonsko urejeni istospolni skupnosti z osumljencem;osebe, ki z osumljencem stalno živijo v skupnem gospodinjstvu v zunajzakonski skupnosti. |

Sprememba 14

Člen 1b (novo)

| Člen 1b Pravica do obrambe Preden dajo izjavo ali takoj, ko se uvedejo ukrepi, ki omejujejo njihovo prostost, še preden so dali izjavo, so posamezniki upravičeni, da so s strani pristojnih organov obveščeni o obtožbah proti njim in o razlogih zanje. |

Sprememba 15

Člen 2

1. Osumljenec ima pravico do pravne pomoči takoj, ko je to mogoče, in ves čas kazenskega postopka, če to želi. | 1. Osumljenec ima pravico do pravne pomoči brez nepotrebnega odlašanja (v roku največ 24 ur po odvzemu prostosti). |

2. Osumljenec ima pravico do pravne pomoči, preden je dolžan odgovarjati na vprašanja v zvezi z obtožbami. | 2. Osumljenec ima pravico do pravne pomoči v vseh primerih pred kakršnim koli zaslišanjem v vsaki fazi in na vsaki stopnji kazenskega postopka in med vsakršnim zasliševanjem. |

Sprememba 16

Člen 2, odstavek 2a (novo)

| 2a. Osumljenci imajo pravico do: pogovora s svojim zagovornikom na samem (četudi morajo biti zaradi varnosti v policijskem pridržanju), pri čemer je njihov pogovor z zagovornikom zaupen;dostopa do celotnega gradiva, ki zadeva kazenski postopek, tudi prek posredništva zagovornika;zagotovitve, da je njihov zagovornik seznanjen s potekom kazenskega postopka in da je prisoten med zasliševanjem;zagotovitve, da je njihov zagovornik prisoten pred sodiščem in da zastavlja vprašanja pred sodiščem v predhodnem postopku in tudi med samim sojenjem. |

Sprememba 17

Člen 2, odstavek 2b (novo)

| 2b. Nespoštovanje pravice do pravne pomoči razveljavi vsa nadaljnja dejanja in na njih temelječa dejanja v kazenskem postopku. |

Sprememba 18

Člen 2, odstavek 2c (novo)

| 2c. Države članice zagotovijo, da ima zagovornik predhodno dostop do celotnega kazenskega spisa za razumno obdobje, da lahko pripravi obrambo. |

Sprememba 19

Člen 3, uvodni del

Ne glede na pravico osumljenca do zavrnitve pravne pomoči ali možnosti, da bi se pred sodiščem zagovarjal sam, se zahteva, da se določenim osumljencem kljub temu ponudi pravna pomoč, da bi se tako zagotovila poštenost kazenskih postopkov. V skladu s tem države članice zagotovijo, da je pravna pomoč vedno na voljo tistim osumljencem, ki: | Ne glede na pravico osumljenca do zavrnitve pravne pomoči ali možnosti, da bi se pred sodiščem zagovarjal sam, se zahteva, da se osumljencem kljub temu ponudi pravna pomoč, da bi se na ta način zagotovila poštenost kazenskih postopkov. V skladu s tem države članice zagotovijo, da je pravna pomoč vedno na voljo zlasti vsakemu, ki: |

Sprememba 20

Člen 3, alinea 2

—so uradno obtoženi kaznivega dejanja, ki vključuje zapleteno dejansko ali pravno stanje ali za katero je predvidena visoka kazen, zlasti če je v državi članici za to kaznivo dejanje zagrožena obvezna zaporna kazen več kot eno leto zapora, ali | —so uradno obtoženi kaznivega dejanja, ki vključuje zapleteno dejansko ali pravno stanje ali za katero je predvidena visoka kazen, zlasti če je v državi članici za to kaznivo dejanje zagrožena obvezna zaporna kazen, ali |

Sprememba 21

Člen 3, alinea 5

—se zdijo nesposobni razumeti ali slediti vsebini ali pomenu postopkov zaradi starosti, duševnega, fizičnega ali čustvenega stanja. | —če je verjetno ali če je videti, da niso sposobni razumeti ali slediti vsebini ali pomenu postopkov zaradi starosti, duševnega, fizičnega ali čustvenega stanja. |

Sprememba 22

Člen 3, alinea 5a (novo)

| —jim je bila odvzeta prostost zaradi tega, ker naj bi dali izjavo v kazenskem postopku. |

Sprememba 23

Člen 4, odstavek 1

1. Države članice zagotovijo, da so samo odvetniki, kot so opisani v členu 1(2)(a) Direktive 98/5/ES, upravičeni do dajanja pravnih nasvetov v skladu s tem okvirnim sklepom. | 1. Države članice zagotovijo, da so odvetniki, kot so opisani v členu 1(2)(a) Direktive 98/5/ES, ali druge osebe, ki so za to primerno usposobljene v skladu z veljavnimi nacionalnimi določbami, upravičeni do dajanja pravnih nasvetov v skladu s tem okvirnim sklepom. |

Sprememba 24

Člen 4, odstavek 2

2. Države članice zagotovijo, da obstaja mehanizem, ki zagotovi nadomestnega zagovornika, če je ugotovljeno, da dotedanja pravna pomoč ni bila učinkovita. | 2. Države članice zagotovijo, da je neodvisno telo zadolženo za sprejemanje pritožb v zvezi z učinkovitostjo zagovornika. Kadar je to primerno, lahko to telo zagotovi nadomestnega zagovornika. |

Sprememba 25

Člen 4, odstavek 2a (novo)

| 2a. Procesni roki, ki jih določa ta okvirni sklep, ne začnejo teči, dokler ni obveščen zagovornik — ne glede na to, ali je bil osumljenec obveščen pred tem. |

Sprememba 26

Člen 5, odstavek 1

1. Kadar se uporablja člen 3, stroške pravne pomoči v celoti ali delno krijejo države članice, če je ugotovljeno, da bi to pomenilo neupravičeno gmotno breme za osumljenca ali tiste osebe, ki so od njega odvisne. | 1. Države članice zagotovijo, da se osumljencu zagotovi brezplačno pravno pomoč in da sami postopkovni stroški bremenijo proračun (naj gre za nagrade ali druge stroške) ali da stroške pravne pomoči v celoti ali delno krijejo države članice, kjer potekajo kazenski postopki, če bi to pomenilo neupravičeno gmotno breme za osumljenca ali tiste osebe, ki so od njega odvisne, ali za tiste osebe, ki so ga dolžne gmotno podpirati. |

Sprememba 27

Člen 6, odstavek 1

1. Države članice zagotovijo, da je osumljencu, ki ne razume jezika, v katerem tečejo postopki, zagotovljeno brezplačno tolmačenje, da bi se na ta način zagotovila poštenost postopkov. | 1. Države članice zagotovijo, da ima osumljenec v primeru, da ne govori ali razume jezika, v katerem poteka postopek, pravico do brezplačne pomoči tolmača na vsaki stopnji postopka in tudi (če tako želi) takrat, ko se posvetuje s svojim zagovornikom. |

Sprememba 28

Člen 6, odstavek 2

2. Države članice zagotovijo, da so, kjer je to potrebno, osumljenci deležni brezplačnega tolmačenja pravnih nasvetov, ki so jim bili dani v celotnem kazenskem postopku. | 2. Države članice zagotovijo, da je, kjer osumljenec ne razume ali govori jezika, v katerem tečejo postopki, prisoten tolmač: pri vseh stikih med osumljencem in njegovim zagovornikom, če zagovornik ali osumljenec meni, da mora biti prisoten;med zaslišanjem osumljenca s strani uradnih oseb organa pregona v zvezi s kaznivim dejanjem, za katerega je osumljen;kadar mora osumljenec nastopiti pred sodiščem v zvezi s kaznivim dejanjem. |

Sprememba 29

Člen 6, odstavek 3a (novo)

| 3a. Tolmači, pooblaščeni s strani pristojnih sodnih organov, morajo biti navedeni v nacionalnem imeniku tolmačev. |

Sprememba 30

Člen 7, odstavek 1

1. Države članice zagotovijo, da so osumljenci, ki ne razumejo jezika, v katerem poteka postopek, preskrbljeni z brezplačnimi prevodi vseh ključnih dokumentov, da bi se na ta način zagotovila poštenost postopkov. | 1. Države članice zagotovijo, da so osumljenci, ki ne razumejo ali ne berejo jezika, v katerem poteka postopek, ali jezika, v katerem so sestavljeni zadevni dokumenti, če niso v jeziku, v katerem poteka postopek, preskrbljeni z brezplačnimi prevodi vseh ključnih dokumentov v katerem koli uradnem jeziku Evropske unije ali v drugem jeziku, ki ga osumljenec razume, kot je primerno, da bi se na ta način zagotovila poštenost postopkov. |

Sprememba 31

Člen 7, odstavek 2

2. Odločitev, katere dokumente je treba prevesti, sprejmejo pristojni organi. Zagovornik osumljenca lahko zahteva tudi prevode nadaljnjih dokumentov. | črtano |

Sprememba 32

Člen 8, odstavek 1

1. Države članice zagotovijo, da so zaposleni prevajalci in tolmači dovolj usposobljeni, da lahko zagotovijo natančne prevode in tolmačenje. | 1. Države članice zagotovijo, da se uvede nacionalni imenik zapriseženih prevajalcev in tolmačev, dostopen usposobljenim jezikoslovcem v vseh državah članicah z enakovredno stopnjo usposobljenosti po vsej Uniji. Tisti, ki so vpisani v imenik, so dolžni spoštovati nacionalni kodeks ravnanja ali kodeks ravnanja Skupnosti, namenjen zagotavljanju nepristranskega in zanesljivega prevajanja in tolmačenja. |

Sprememba 33

Člen 9

Države članice ob postopkih, vodenih s pomočjo tolmača, zagotovijo, da se za zagotovilo preverjanja kakovosti naredi avdio ali video zapis. Prepis zapisa se v primeru spora zagotovi vsaki stranki. Zapis se lahko uporablja le za namene preverjanja točnosti tolmačenja. | Države članice ob postopkih, vodenih s pomočjo tolmača, zagotovijo, da se za zagotovitev preverjanja kakovosti naredi avdio ali video zapis. Prepis zapisa se v primeru spora zagotovi vsaki stranki. |

Sprememba 34

Člen 10, odstavek 1

1. Države članice zagotovijo, da so osumljenci, ki zaradi svoje starosti, duševnega, fizičnega ali čustvenega stanja ne morejo razumeti ali slediti vsebini ali pomenu postopkov, deležni posebne obravnave, da bi se na ta način zagotovila poštenost postopkov. | Države članice zagotovijo, da so osumljenci, ki zaradi svoje starosti, zdravstnega stanja, fizične motnje ali duševnega stanja ali posebnega čustvenega stanja ne morejo razumeti ali slediti vsebini ali pomenu postopkov, deležni posebne obravnave, da bi se na ta način zagotovila poštenost postopkov. |

Sprememba 35

Člen 10, odstavek 3a (novo)

| 3a. Če se ne oceni ali ne obvesti o tem, da osumljenec potrebuje zaščito, in če ta napaka ni odpravljena, se razveljavi vsak nadaljnji ukrep, izveden v kazenskem postopku. |

Sprememba 36

Člen 11, odstavek 2

2. Države članice zagotovijo medicinsko pomoč, če je to potrebno. | 2. Države članice zagotovijo medicinsko in psihološko pomoč, če je to potrebno ter če osumljenec ali njegov zagovornik meni, da je potrebna. |

Sprememba 37

Člen 11, odstavek 3

3. Kadar je to potrebno, posebna obravnava lahko vključuje pravico do navzočnosti tretje osebe pri kakršnem koli policijskem ali sodnem zaslišanju. | 3. Osumljenec, ki je upravičen do posebne obravnave, ali njegov zagovornik ima pravico zahtevati navzočnost tretje osebe pri kakršnem koli policijskem ali sodnem zaslišanju. |

Sprememba 38

Člen 12, odstavek 1

1. Osumljenec, ki mu je še nadalje odvzeta prostost, ima takoj, ko je mogoče, o tem pravico obvestiti družino, osebe, za katere je odgovoren, oziroma delodajalca. | 1. Osumljenec, ki mu je še nadalje odvzeta prostost ali je premeščen na drug kraj pridržanja, ima brez nepotrebnega odlašanja pravico o tem obvestiti družino ali osebe, za katere je odgovoren. |

Sprememba 39

Člen 12, odstavek 1a (novo)

| 1a. Osumljenec, ki mu je še nadalje odvzeta prostost, ima brez nepotrebnega odlašanja, pravico o tem obvestiti svojega delodajalca. |

Sprememba 40

Člen 13, odstavek 2

2. Države članice zagotovijo, da je osumljencu, ki mu je odvzeta prostost in ki noče pomoči konzularnega predstavništva matične države, kot druga možnost ponujena pomoč priznane mednarodne humanitarne organizacije. | 2. Države članice zagotovijo, da je osumljencu, ki mu je odvzeta prostost in ki noče pomoči konzularnega predstavništva matične države, kot druga možnost brez nepotrebnega odlašanja ponujena pomoč priznane mednarodne humanitarne organizacije. |

Sprememba 41

Člen 14, odstavek 1

1. Države članice zagotovijo, da so vsi osumljenci obveščeni s pisnim uradnim obvestilom o procesnih pravicah, ki jih neposredno zadevajo. To obvestilo med drugim vključuje pravice, ki so določene v tem okvirnem sklepu. | 1. Države članice zagotovijo, da so vsi osumljenci obveščeni s pisnim uradnim obvestilom o procesnih pravicah, ki jih neposredno zadevajo. To obvestilo med drugim vključuje pravice, ki so določene v tem okvirnem sklepu. Pisno uradno obvestilo — obvestilo o o pravicah — se osumljencu predloži takrat, ko je prvič zaslišan, naj bo to na policijski postaji ali kje drugje. |

Sprememba 42

Člen 14, odstavek 1, pododstavek 1a (novo)

| Države članice zagotovijo, da je obvestilo o pravicah zaradi lažjega dostopa objavljeno v internetu. Države članice zagotovijo, da se osumljencem, ki so slepi ali slabovidni ali imajo motnje branja, obvestilo o pravicah prebere. |

Sprememba 44

Člen 14, odstavek 3a (novo)

| 3a. Države članice določijo, v katere druge jezike je treba zaradi priseljevanja ali bivanja državljanov tretjih držav v Uniji prevesti obvestilo o pravicah, pri čemer upoštevajo jezike, ki se najpogosteje uporablja na ozemlju Unije. Uporabljata se odstavka 2 in 3. |

Sprememba 45

Člen 14, odstavek 4

4. Države članice zahtevajo, da tako uradna oseba organa pregona kot tudi osumljenec, če se strinja, podpišeta obvestilo o pravicah, v dokaz, da je bilo ponujeno, dano in sprejeto. Obvestilo o pravicah mora biti narejeno v dvojniku, katerega en (podpisan) izvod zadrži uradna oseba organa pregona, drugi (podpisan) izvod pa ostane osumljencu. V spisu se vedno naredi zaznamek, da je bilo omenjeno obvestilo osumljencu ponujeno in ali ga je le-ta podpisal ali ne. | 4. Preiskovalni organ pripravi poročilo, da je bilo obvestilo o pravicah izročeno osumljencu. Poročilo navaja, ob katerem času je bilo obvestilo o pravicah izročeno ter po možnosti prisotne osebe. |

Sprememba 46

Člen 14a (novo)

| Člen 14a Prepoved diskriminacije Države članice uporabijo preventivne ukrepe za zagotovilo, da imajo vsi osumljenci, ne glede na njihovo rasno ali etnično pripadnost ali spolno usmerjenost, enak dostop do pravne pomoči in so enako obravnavani v vsaki fazi kazenskega postopka, navedenega v členih od 2 do 14. |

Sprememba 47

Člen 15, odstavek 1

1. Države članice olajšajo zbiranje informacij, ki so potrebne za vrednotenje in spremljanje tega okvirnega sklepa. | 1. Vsako leto države članice zberejo informacije, potrebne za vrednotenje in spremljanje tega okvirnega sklepa, vključno z informacijami nevladnih organizacij, medvladnih organizacij in poklicnih združenj odvetnikov, tolmačev in prevajalcev, in jih posredujejo Komisiji. |

Sprememba 48

Člen 15, odstavek 2

2. Vrednotenje in spremljanje se izvaja pod nadzorom Evropske komisije, ki usklajuje poročila o izvajanju vrednotenja in spremljanja. Taka poročila se lahko izdajo. | 2. Vrednotenje in spremljanje se izvaja vsako leto pod nadzorom Komisije, ki usklajuje poročila o izvajanju vrednotenja in spremljanja. Taka poročila se izdajo. |

Sprememba 49

Člen 16, odstavek 1, uvodni del

1. Z namenom, da bi se vrednotenje in spremljanje določb tega okvirnega sklepa lahko izvajalo, države članice zagotovijo, da se podatki, kot so npr. pomembni statistični podatki, hranijo in so na voljo, med drugim podatki v zvezi z naslednjim: | 1. Države članice sprejmejo vse potrebne ukrepe, s katerimi do 31. marca vsako leto zagotovijo, da se naslednje informacije v zvezi s preteklim koledarskim letom hranijo in so na voljo: |

Sprememba 50

Člen 16, odstavek 2

2. Vrednotenje in spremljanje se bo izvajalo v rednih intervalih, z analizo informacij, ki so bile predložene v ta namen, in ki so jih zbrale države članice v skladu z določbami tega člena. | črtano |

[1] Še ni objavljeno v Uradnem listu.

--------------------------------------------------